આશ્ચર્ય એ છે કે, માત્ર એક મનુષ્યજ એવું પ્રાણી છે જે પોતાની માતાનું દૂધ પીધા પછી શેષ જીવન કાળ દરમિયાન અન્ય પશુઓનું દૂધ પીતો રહે છે. આ ધરતી પરના બીજા બધાજ પ્રાણીઓ માતાનું દૂધ પીધા પછી અન્ય ખોરાક ખાઈને જીવે છે. ડેરીના પદાર્થો ખાય કે ન ખાય, એક વ્યક્તિ તેના કર્મો પ્રમાણે સારો અને સાજો રહેશે અથવા તો નહિ રહે. આપણે લાબું આયુષ ઇચ્છીએ છીએ પણ અતિ દુઃખની વાત એ છે કે તે ગાયો ને લાબું જીવવાની તક આપણે આપતા નથી. એવું આયુષ્ય શું કામનું જે અન્યનો ભોગ લઇ લે. કોઇના દુઃખ ઊપર રચાયેલું સુખ કદીયે સુખ આપી શકતું નથી આ ત્રિકાલિક અફર નિયમ છે.